ტრანსნეპტუნური ობიექტეფი

ტრანსნეპტუნური ობიექტი (ტნო) — ბჟაშ სისტემაშ ცაშური რსხული, ნამუთ ბჟაშ ელმოლს ირთანს მუში ორბიტას, დო ნამუშ ოშქაშე გოძვენი ბჟაშა უმოსი რე, ვინძო ნეპტუნშა (30 а. е.).

ტრანსნეპტუნური ობიექტეფი აკმოქიმინჷნა კოიპერიშ ორტყაფუს, მორღვაფილი დისკის დო ოორტიშ მუნაფას.

1930 წანას მიოგორეს პლუტონს — მენცარობაშო ჩინებულ მაართა ტრანსნეპტუნურ ობიექტის, მეგორაფაშ მომენტშე 2006 წანაშახ იკოროცხუდჷ ბჟაშ სისტემაშ მაჩხორა პლანეტათ.

1978 წანას მიოგორეს ქარონს, პლუტონიშ ალამშარეს.
გეჸვენჯი ტრანსნეპტუნური ობიექტი, (15760) 1992 QB ნამუსჷთ მიოგორეს 1992 წანას — პლუტონიშ მეგორაფაშე 60 წანაშ უკული.

არძა ართო აკოშაყარელო, 2016 წანაშ ღურთუთაშე ჩინებული რე დოხოლაფირო 1750 ტრანსნეპტუნური ობიექტი შხვადოშხვა მახასიათაფალეფით.

 რესურსეფი ინტერნეტის